আফগানিস্তানের আরেকটি সূত্র এ খবরের সত্যতা নিশ্চিত করে বলেছে, প্রতিরক্ষামন্ত্রী তারিক শাহ বাহরামি এবং স্বরাষ্ট্রমন্ত্রী ওয়াইজ বারমাক পদত্যাগ করেছেন। সূত্রটি আরো জানিয়েছে, আফগানিস্তানের জাতীয় গোয়েন্দা সংস্থার প্রধান মাসুম স্তানাকযাই’ও তার পদত্যাগপত্র পেশ করেছেন।এর আগে শনিবার আফগানিস্তানের জাতীয় নিরাপত্তা উপদেষ্টা মোহাম্মাদ হানিফ আতমার পদত্যাগ করেন। আতমার পদত্যাগ করার পরপরই আমেরিকায় নিযুক্ত মার্কিন রাষ্ট্রদূত হামদুল্লাহ মোহিবকে তার স্থলাভিষিক্ত করা হয়েছে। আতমার তার পদত্যাগের কারণ হিসেবে সরকারের শীর্ষ পর্যায়ে নিরাপত্তা নীতি নিয়ে তীব্র মতপার্থক্যের কথা উল্লেখ করেছেন।তবে একজন সরকারি কর্মকর্তা দাবি করেছেন, আগামী বছর আফগানিস্তানে অনুষ্ঠেয় প্রেসিডেন্ট নির্বাচনে আতমার আশরাফ গনির বিরুদ্ধে প্রতিদ্বন্দ্বিতা করবেন এবং এ কারণে সরকারি দায়িত্ব থেকে অব্যাহতি নিয়েছেন।